Oficiālais Vēstnesis L 189 , 23/07/1994 Lpp. 0084 - 0085

Speciālizdevums somu valodā: Nodaļa 15 Sējums 13 Lpp. 0201

Speciālizdevums zviedru valodā: Nodaļa 15 Sējums 13 Lpp. 0201



Komisijas lēmums (1994. gada 29. jūnijs) par sadarbības administratīvo pārvaldību pārtikas jautājumu zinātniskās izpētes jomā (94/458/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 93/5/EEK (1993. gada 25. februāris) par atbalstu Komisijai un dalībvalstu sadarbību pārtikas jautājumu zinātniskā izpētē [1], un jo īpaši tās 3. pantu, tā kā Direktīvas 93/5/EEK 3. panta 2. punkta pirmais ievilkums paredz izstrādāt noteikumus sadarbības administratīvajai pārvaldībai; tā kā minētos noteikumus izstrādā dažādām vajadzībām; tā kā jāparedz vēl sīkāk izstrādāti noteikumi, lai reglamentētu procedūras sadarbības dažādos posmos; tā kā jānosaka detalizēta kārtība tādu struktūru un iestāžu sadarbībai, ko izraugās dalībvalstis; tā kā ir jānodrošina lielāka pārredzamība Pārtikas zinātniskā komitejas ieteikumiem; tā kā šajā lēmumā paredzētie pasākumi ir saskaņā ar Pastāvīgās pārtikas komitejas atzinumu, IR PIEŅĒMUSI ŠO LĒMUMU. 1. pants Šis lēmums paredz noteikumus dalībvalstu un Komisijas sadarbības administratīvai pārvaldībai zinātniskajā izpētē attiecībā uz pārtikas jautājumiem saskaņā ar Direktīvu 93/5/EEK. 2. pants 1. Saskaņā ar Direktīvas 93/5/EEK 2. panta pirmo daļu, sadarbojoties dalībvalstu izraudzītajām institūcijām vai iestādēm, Komisija vismaz ik pēc sešiem mēnešiem izstrādā lēmuma projektu, lai noteiktu un precizētu uzdevumu sarakstu un ar tiem saistītās prioritātes Direktīvas 93/5/EEK 3. panta 2. punkta otrā ievilkuma nozīmē. 2. Projektā jānošķir jautājumi, kas ir Direktīvas 93/5/EEK 1. panta 2. punkta a) apakšpunkta darbības joma un kas ir 1. panta 2. punkta b) apakšpunkta darbības joma. 3. pants 1. Saskaņā ar Direktīvas 93/5/EEK 2. pantu, izraugoties iestādi vai struktūru, katra dalībvalsts Komisijai un pārējām dalībvalstīm paziņo vienīgās iestādes vai struktūras nosaukumu, kā arī kontaktpunkta nosaukumu un adresi. 2. Dalībvalstis tūlīt ziņo Komisijai par visām izmaiņām informācijā, kas minēta 1. punktā. 4. pants Ja izraudzītā valsts iestāde vai struktūra plāno piedalīties konkrēta uzdevuma vadīšanā, tā iesniedz institūtu sarakstu, kuri var piedalīties sadarbībā, norādot arī: - to nosaukumus un adreses, kā arī par uzdevuma veikšanu atbildīgo personu vārdu, - informāciju par to resursiem un to kompetenci. 5. pants 1. Komisija nodrošina, ka Pārtikas zinātniskās komitejas atzinumi ar kopsavilkumu par šo atzinumu pamatojumiem, tiklīdz iespējams, ir pieejami visām ieinteresētajām personām, tostarp izraudzītajiem institūtiem un struktūrām. 2. Ja fiziska vai juridiska persona, institūts, kas piedalās, izraudzītā iestāde vai struktūra, vai Komisija norāda, ka informācija vai dokumenti, ar kuriem zinātniskajā sadarbībā veikta apmaiņa, ir konfidenciāla, Komisija nodrošina, ka attiecīgā informācija vai dokumenti ir skaidri marķēti. Minētās informācijas vai dokumentu saņēmējs respektē to dokumentu konfidencialitāti. Pēc izraudzītās iestādes vai struktūras pieprasījuma Komisija pārskata informācijas vai dokumentu konfidenciālo statusu, apspriežoties ar personām, kuras tos izstrādājušas. 6. pants Saskaņā ar Direktīvas 93/5/EEK 3. panta 2. punkta otro ievilkumu lēmumā par uzdevumu sarakstu un to attiecīgajām prioritātēm iekļauj precīzas sīkas ziņas, kas attiecas uz šādiem aspektiem, konkrēti: - veicamā darba temats, - darba raksturs un apjoms, - darba pabeigšanas termiņi. 7. pants 1. Sadarbībā ar dalībvalstu izraudzītajām iestādēm vai struktūrām, saskaņā ar Direktīvas 93/5/EEK 2. panta pirmo daļu vismaz ik pēc sešiem mēnešiem Komisija sagatavo lēmuma projektu par uzdevumu sadalījumu starp izraudzītajām iestādēm un struktūrām. Pēc lēmuma pieņemšanas katra izraudzītā iestāde vai struktūra informē Komisiju par institūtu vai institūtu nosaukumiem, kuri veic konkrētos uzdevumus. Dalībvalstis tūlīt informē Komisiju par visām izmaiņām. 2. Var noteikt attiecīgos pasākumus, lai tehniskajos jautājumos atļautu Komisijas un institūtu tiešus kontaktus saskaņā ar jebkādiem nosacījumiem, ko paredz izraudzītās iestādes vai struktūras. 3. Ja vienu uzdevumu sadala starp divu vai vairāku dalībvalstu izraudzītām iestādēm vai struktūrām, var noteikt attiecīgos pasākumus, lai tehniskos jautājumos varētu tiešus kontaktus starp institūtiem, kuriem ir uzdots veikt šādus uzdevumus, saskaņā ar jebkādiem nosacījumiem, ko paredz izraudzītās iestādes vai struktūras. 8. pants 1. Vismaz ik pēc sešiem mēnešiem katra izraudzītā iestāde vai struktūra iesniedz Komisijai ziņojumu par uzdoto uzdevumu izpildes norisi. Komisija izplata ziņojumu citām izraudzītajām iestādēm vai struktūrām. 2. Apspriežoties ar izraudzītajām iestādēm vai struktūrām, Komisija regulāri pārskata uzdevumus. 9. pants 1. Komisijai strādā ciešā sadarbībā ar izraudzītajām iestādēm vai struktūrām visos Direktīvas 93/5/EEK īstenošanas aspektos. 2. Komisija veicina sakarus un informācijas apmaiņu starp Pārtikas zinātnisko komiteju un izraudzītajām iestādēm vai struktūrām par jautājumiem, kas ir Direktīvas 93/5/EEK darbības jomā. 3. Ja uzskata par vajadzīgu, Komisija var arī veikt jebkādas citas papildu pārrunas, un attiecīgi informē izraudzītās iestādes vai struktūras. 10. pants Šis lēmums ir adresēts dalībvalstīm. Briselē, 1994. gada 29. jūnijā Komisijas vārdā — Komisijas loceklis Martin Bangemann [1] OV L 52, 4.3.1993., 18. lpp. --------------------------------------------------